CELEX: 62009TN0328
Language: et
Date: 2009-08-19 00:00:00
Title: Kohtuasi T-328/09: 19. augustil 2009 esitatud hagi — Producteurs de Légumes de France versus komisjon

7.11.2009   
            
            
               ET
            
            
               Euroopa Liidu Teataja
            
            
               C 267/69
            
         19. augustil 2009 esitatud hagi — Producteurs de Légumes de France versus komisjon
   (Kohtuasi T-328/09)
   2009/C 267/125
   Kohtumenetluse keel: prantsuse
   
      Pooled
   
   
      Hagejad: Producteurs de Légumes de France (Pariis, Prantsusmaa) (esindaja: advokaat O. Fachin)
   
      Kostja: Euroopa Ühenduste Komisjon
   
      Hagejate nõuded
   
   
               —
            
            
               tühistada vaidlustatud otsus EÜ asutamislepingu artikli 230 neljanda lõigu alusel;
            
         
               —
            
            
               mõista kõik kohtukulud välja Euroopa Ühenduste Komisjonilt.
            
         
      Väited ja peamised argumendid
   
   Hageja nõuab, et tühistataks komisjoni 28. jaanuari 2009. aasta otsus K (2009) 203 lõplik (1), millega komisjon tunnistas ühisturuga kokkusobimatuks Prantsuse Vabariigi poolt puu- ja köögiviljatootjatele situatsiooniplaanide raames eraldatud riigiabi Prantsuse põllumajandustoodete turustamise soodustamiseks, ning kohustas Prantsuse Vabariiki kõnealuse abi tagasi nõudma.
   Oma hagi toetuseks esitab hageja kaks väidet, mis tulenevad:
   
               —
            
            
               õiguspärase ootuse põhimõtte rikkumisest, kuna asjaolu, et komisjonil oli võimalus olla aastatel 19922002 situatsiooniplaanidest teadlik, ilma et ta oleks menetlust algatanud, võis tootjates tekitada õiguspärase ootuse, et need plaanid on nõuetekohased;
            
         
               —
            
            
               2001. aasta eest tagasinõutavas summas olevast veast, mis mõjutab tagastatavate summade kogusummat ning kohaldatavaid intresse.
            
         
      (1)  ELT L 127, lk 11 — teatavaks tehtud numbri 2009/402/EÜ all.